Geitastrand kirke

Geitastrand kirke ligger i Orkdal kommune, og ble bygget i 1859. Den var da den første kirke i bygda (tidligere Geitastrand kommune). Tomt ble skilt ut fra gården Aastan på Geitastrand. Før Geitastrand kirke ble bygget i 1859 måtte strandbyggene dra over fjorden til Viggen kirke på Viggja. Geitastrand hørte da til Børsa både som kommune og sokn, og Viggen kirke var soknekirke både for Børsa og Geitastrand.

Kirken ble påbygd i 1941. I 1965 ble Geitastrand sokn i Børsa prestegjeld overført til Orkdal prestegjeld.

I 1950 – 51 ble det foretatt et større restaureringsarbeide inne i kirken. Dette medførte en del endringer i interiøret. Korbuen ble tatt bort, vinduer og galleri ble forandret og prekestolen ble flyttet. Samtidig ble kirken malt innvendig.

Geitastrand kirke er av Riksantikvaren oppført som spesielt verneverdige kirker fra sin tid.

Kirken er fortsatt i bruk.

 Referanser 

 Kilder 
 P. O. Lilleberg, Orkdalsmenighetene. Geitastrand kirke. www.orkdalsmenighetene.no
 Kirkebøker, Sør-Trøndelag 2003. 
 Riksarkivet og Statsarkivene www.riksarkivet.no

 Eksterne lenker 
 Orkdalsmenighetenes hjemmeside



Kategori:Kirker i Orkland
Kategori:Kirker i Orkdal prosti
Kategori:Christian H. Grosch
Kategori:Kulturminner i Orkland
Kategori:Religiøse byggverk fra 1859
Kategori:1859 i Norge
Kategori:Langkirker i Nidaros bispedømme